CELEX: 32008R0223
Language: hu
Date: 2008-03-12 00:00:00
Title: A Bizottság 223/2008/EK rendelete ( 2008. március 12. ) a selyemhernyó-tenyésztők termelői szervezeteinek elismerésére vonatkozó feltételek és eljárások megállapításáról

13.3.2008   
            
            
               HU
            
            
               Az Európai Unió Hivatalos Lapja
            
            
               L 69/10
            
         
      A BIZOTTSÁG 223/2008/EK RENDELETE
   
   (2008. március 12.)
   a selyemhernyó-tenyésztők termelői szervezeteinek elismerésére vonatkozó feltételek és eljárások megállapításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 127. cikkére, figyelemmel 4. cikkére is,
   mivel:
   
               (1)
            
            
               Az 1234/2007/EK rendelet 201. cikke (1) bekezdésének b) pontja értelmében a selyemhernyó-tenyésztők termelői csoportjainak elismeréséről szóló, 1976. március 25-i 707/76/EGK tanácsi rendelet (2)2008. április 1-jén hatályát veszti.
            
         
               (2)
            
            
               A 707/76/EGK rendeletben megállapított feltételek és kötelezettségek közül több nem került be az 1234/2007/EK rendeletbe.
            
         
               (3)
            
            
               Abból a célból, hogy a selyemhernyó-ágazat a jövőben is megfelelően működhessen, továbbá az egyértelműség és a racionalizálás érdekében új rendeletet indokolt elfogadni e feltételek és kötelezettségek megállapításáról; ugyanebben a rendeletben célszerű rögzíteni a jelenleg a selyemhernyó-tenyésztők termelői csoportjainak elismerésére vonatkozó feltételekről és eljárásokról szóló, 1976. április 7-i 822/76/EGK bizottsági rendeletben (3) található végrehajtási szabályokat is.
            
         
               (4)
            
            
               Ennek megfelelően a 822/76/EGK rendeletet hatályon kívül kell helyezni.
            
         
               (5)
            
            
               Az új rendelet rendelkezéseit attól a naptól fogva indokolt alkalmazni, amikor a 707/76/EGK rendelet hatályát veszti.
            
         
               (6)
            
            
               Az 1234/2007/EK rendelet 122. cikke olyan termelői szervezetek elismeréséről rendelkezik a selyemhernyó-ágazat tekintetében, amelyek meghatározott céllal rendelkeznek; ez a cél vonatkozhat különösen a kínálat koncentrálására és a tagok termékeinek forgalmazására, a termelésnek a piaci követelményekhez való közös hozzáigazítására és a termék fejlesztésére, illetőleg a termelés ésszerűsítésének és gépesítésének előmozdítására.
            
         
               (7)
            
            
               A termelők közötti hátrányos megkülönböztetés megelőzése és a fellépés egységességének és hatásosságának biztosítása érdekében indokolt megállapítani a Közösség teljes egészére vonatkozóan a selyemhernyó-ágazatban működő termelői szervezetek elismerésének feltételeit és eljárásait; a termelői szervezeteknek meg kell felelniük ezeknek a feltételeknek és eljárásoknak ahhoz, hogy a tagállamokban elismerést nyerhessenek.
            
         
               (8)
            
            
               A termelői szervezetek elismerését indokolt a selyemhernyó-ágazatban tanúsított megfelelő intenzitású termelői vagy forgalmazói gazdasági tevékenység igazolásához kötni, miközben eltéréseket kell lehetővé tenni azokban a régiókban, amelyekben a termelés kis mennyiségben zajlik. Ugyanakkor mivel az elmúlt néhány évben jelentősen csökkent a selyemhernyó-tenyésztők száma, a 822/76/EGK rendelethez képest jelentős mértékben csökkenteni kell az elismert termelői szervezet alapításához szükséges minimális termelőszámot.
            
         
               (9)
            
            
               Az elismerés megadására és visszavonására vonatkozó eljárásra irányadó rendelkezéseket indokolt kiegészíteni a kérelem benyújtásakor átadandó adatok meghatározásával.
            
         
               (10)
            
            
               A tagállamok és a felek tájékoztatása céljából minden év elején indokolt kiadni azoknak a szervezeteknek a jegyzékét, amelyek az előző év során elismerést nyertek, valamint azoknak a szervezeteknek a jegyzékét, amelyeknek ugyanezen időszak alatt visszavonták az elismerését.
            
         
               (11)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   (1)   A tagállamok elismerik a selyemhernyó-tenyésztők azon termelői szervezeteit, amelyek:
   
               a)
            
            
               elismerésüket kérik;
            
         
               b)
            
            
               teljesítik az 1234/2007/EK rendelet 122. cikkében megállapított általános feltételeket;
            
         
               c)
            
            
               teljesítik az e rendelet 2. cikkében megállapított különös feltételeket.
            
         (2)   A termelői szervezet elismerése tekintetében annak a tagállamnak a hatósága jár el, amelynek területén a termelői szervezet létesítő okirat szerinti székhelye található.
   2. cikk
   (1)   Az elismeréshez a termelői szervezetnek:
   
               a)
            
            
               foglalkoznia kell selyemhernyógubók termelésével és forgalmazásával;
            
         
               b)
            
            
               legalább 50 termelőből kell állnia oly módon, hogy ezek a termelők az elismerés időpontját magában foglaló gazdasági évben legalább 2 500 dobozt felhasználnak vagy vállalják legalább ennyi doboz felhasználását;
            
         
               c)
            
            
               tevékenységi körében teljes mértékben ki kell zárnia a közösségi tenyésztők közötti mindennemű megkülönböztetést, így különösen az állampolgárságon és a telephely hollétén alapuló megkülönböztetést;
            
         
               d)
            
            
               a nemzeti joggal összhangban jogi személynek kell lennie vagy kellő jogképességgel kell rendelkeznie ahhoz, hogy jogokat gyakorolhasson és kötelezettségeket vállalhasson;
            
         
               e)
            
            
               csak selyemhernyó-tenyésztők lehetnek tagjai;
            
         
               f)
            
            
               alapszabályában tagjai számára elő kell írnia a következő kötelezettségeket:
               
                           i.
                        
                        
                           azt, hogy kötelesek termelésük teljes egészét a termelői szervezeten keresztül forgalmazni, azaz nagykereskedelmi forgalomban értékesíteni vagy felhasználó vállalkozásoknak eladni azzal, hogy bizonyos mennyiségek tekintetében mód van eltérni ettől a szabálytól;
                        
                     
                           ii.
                        
                        
                           azt, hogy a termelés és a forgalmazás során kötelesek követni a piacon kínált mennyiségnek és a termék minőségének a piaci követelményekhez való hozzáigazítása tekintetében a szervezet által elfogadott szabályokat;
                        
                     
                           iii.
                        
                        
                           azt, hogy a szervezetből csak akkor léphetnek ki, ha a szervezet elismerését követően legalább három évig tagok voltak, és kilépésüket kötelesek egy évvel korábban előre bejelenteni; ezeket a rendelkezéseket a szervezetet vagy a szervezet hitelezőit meghatározott esetekben a tagok kilépésének esetleges pénzügyi következményeivel szemben esetleg védő, valamint a tagok kilépését a pénzügyi év során esetleg tiltó nemzeti jogi rendelkezések sérelme nélkül kell alkalmazni;
                        
                     
         
               g)
            
            
               az elismerését megalapozó tevékenységről elkülönített számvitellel kell rendelkeznie.
            
         (2)   Az 1234/2007/EK rendelet 195. cikkének (2) bekezdésében előírt eljárással – kérelemre – bármely tagállam számára engedélyezhető, hogy olyan régióban, amelyben a termelés kis mennyiségben zajlik, az e cikk (1) bekezdésének b) pontjában előírt feltételt nem teljesítő szervezetet is elismerjen.
   3. cikk
   A termelői szervezetek az elismerés iránti kérelmükhöz csatolják a következő iratokat, illetőleg mellékelik a következő adatokat:
   
               a)
            
            
               a szervezet létesítő okiratát;
            
         
               b)
            
            
               a szervezet nevében vagy érdekében eljárni jogosult személyek nevét;
            
         
               c)
            
            
               az elismerés iránti kérelmet megalapozó tevékenységek jegyzékét;
            
         
               d)
            
            
               a 2. cikk (1) bekezdésének b) pontjában és a 2. cikk (2) bekezdésében előírt feltételek teljesülését igazoló iratokat;
            
         
               e)
            
            
               a 2. cikk (1) bekezdése f) pontjának ii. alpontja értelmében elfogadott szabályokat, különösen a gubók szárítására vonatkozó szabályokat.
            
         4. cikk
   (1)   A tagállamok az elismerés iránti kérelmet a kérelem beérkezésétől számítva két hónapon belül elbírálják.
   (2)   A tagállamok határozatukról két hónapon belül tájékoztatják a Bizottságot, és elutasítás esetén megjelölik annak indokait.
   5. cikk
   (1)   A tagállamok folyamatos felügyelet révén biztosítják, hogy az elismert szervezetek teljesítsék az elismerés feltételeit.
   (2)   Ha az elismerés feltételei többé nem teljesülnek vagy az elismerés téves adatokon alapult, a tagállam a szervezet elismerését visszavonja. A tagállam az elismerést visszamenőleges hatállyal vonja vissza, ha azt a szervezet csalárd módon szerezte vagy élvezte.
   (3)   Ha egy tagállam egy szervezet elismerését visszavonta, a visszavonást követően két hónapon belül tájékoztatja a Bizottságot, és megjelöli a visszavonás indokait.
   6. cikk
   A Bizottság minden év kezdetén közzéteszi az Európai Unió Hivatalos Lapjának C sorozatában az előző év során elismert szervezetek jegyzékét, valamint azon szervezetek jegyzékét, amelyek elismerését az előző év során visszavonták.
   7. cikk
   A 822/76/EGK rendelet hatályát veszti.
   8. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2008. április 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. március 12-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 84., 1976.3.31., 1. o.
   
      (3)  HL L 94., 1976.4.9., 19. o.